เคล็ดลับการทนุถนอมความรัก จากหนังสือเรื่อง “Men Are from Mars, Women Are from Venus”
ในช่วงวันวาเล็นไทน์นี้ มีเคล็ดไม่ลับสำหรับการทนุถนอมความรักจากหนังสือเล่มใหม่ของ จอห์น เกรย์ ผู้เขียนหนังสือขายดีเมื่อสองสามปีที่แล้วที
หนังสือเล่มแรกนั้น ใช้ดาวอังคาร หรือเทพเจ้าแห่งสงครามเป็นสัญลักษณ์สำหรับผู้ชาย และดาวพระศุกร์หรือเทพธิดาแห่งความรัก และความงามเป็นสัญลักษณ์ของผู้หญิงและวิเคราะห์ผลกระทบที่ความแตกต่างทางชีววิทยา ระหว่างผู้ชายกับผู้หญิงมีต่อความสัมพันธ์ระหว่างกัน ในหนังสือเล่มใหม่ "WhyMars and Venus Collide" นักเขียนผู้นี้ชี้ทางให้ทั้งผู้ชาย และผู้หญิงว่าทำยังไงจึงจะปรับปรุงความสัมพันธ์ และทนุถนอมความรักให้ยั่งยืนได้ นักเขียน จอห์น เกรย์ อ้างผลการศึกษาวิจัย เกี่ยวกับความแตกต่างทางสรีระระหว่างผู้ชายกับผู้หญิงว่าประเด็นสำคัญคือฮอร์โมน โดยเฉพาะ ฮอร์โมน Testosterone ซึ่งร่างกายปล่อยออกมาเมื่อเกิดความเครียดผู้ชาย และผู้หญิงมีปฏิกิริยาต่อฮอร์โมนนี้ต่างกัน คุณจอห์น บอกว่า สำหรับผู้ชายเมื่อระดับฮอร์โมน Testosterone สูงขึ้นระดับความเครียดจะลดลง แต่สำหรับผู้หญิงไม่เป็นอย่างนั้น และว่าเรื่องนี้เพิ่งค้นพบกันเมื่อสี่ห้าปีมานี่เองเพราะฉะนั้น ผู้หญิงที่ประสบปัญหาความเครียด แต่ไม่มีทางระบายก็จะลดความเครียดนั้นไม่ได้ นักเขียนผู้นี้อธิบายถึงวิธีที่ผู้ชายลดความเครียดไว้ว่าสำหรับผู้ชาย การได้นั่งพักผ่อนดูฟุตบอลทางทีวี ปล่อยอารมณ์ลืมเรื่องการงาน ร่างกายจะกลับไปผลิตTestosterone เพิ่มระดับขึ้นมา ความเครียดจะลดลงได้แต่ผู้หญิงเมื่อกลับจากงานถึงบ้าน และคิดถึงงานที่ต้องทำที่บ้านแล้วระดับความเครียดจะยิ่งพุ่งสูงขึ้นไปอีก นักเขียนจอห์น เกรย์ บอกว่า วิธีที่ผู้หญิงจะลดความเครียดได้คือการได้พูดถึงปัญหาหรืออะไรก็ตามที่ก่อกวนใจ การได้ทำเช่นนั้นทำให้สมองปล่อยฮอร์โมน Oxytocin ซึ่งเป็นฮอร์โมนเกิดจากความสัมพันธ์ที่ทำให้เกิดความรู้สึกร่วมการได้พักผ่อน และการได้สนทนาพูดคุยกัน อย่างน้อยเราก็ได้เห็นความแตกต่างว่าผู้ชายต้องการฮฮร์โมน Testosterone ส่วนผู้หญิงต้องหาทางผลิตฮอร์โมน Oxytocin จอห์น เกรย์แนะนำว่าผู้ชายจะต้องเรียนรู้วิธีที่จะช่วยให้ผู้หญิงที่ตนรักสบายใจ ด้วยการกระทำสิ่งน่ารักเล็กๆน้อยๆ เช่น เดินจูงมือ หรือโอบไหล่สักหน่อย หรือให้คำชมสักนิด แค่นี้ก็ไปได้ไกลและที่สำคัญคือ ผู้ชายจะต้องรู้จักเป็นผู้ฟัง เพราะถ้าไม่ฟังรู้จักแล้ว ดาวพระศุกร์ก็จะชนกับดาวอังคารอย่างแน่นอน โดยทั่วไป เวลาผู้หญิงมีเรื่องมาปรับทุกข์ผู้ชายมักจะพยายามให้คำแนะนำเพื่อแก้ไขปัญหา หรือถ้าไม่มีทางแก้ไข ก็มักจะบอกว่าอย่าไปสนใจเลย ไม่ใช่เรื่องใหญ่โตอะไร ซึ่งผู้หญิงก็จะตีความไปว่าผู้ชายไม่ให้ความสนใจกับปัญหาของเธอ